เตรียมดี
ระยะนี้ทุกหน่วยงานต้องรับมือผู้ประเมินจากธนาคารโลก ที่เข้ามาประเมินความยากง่ายในการดำเนินธุรกิจในไทย
10 พ.ค. 2560

โดย...ทีมข่าวการเงินโพสต์ทูเดย์ระยะนี้ทุกหน่วยงานต้องรับมือผู้ประเมินจากธนาคารโลก ที่เข้ามาประเมินความยากง่ายในการดำเนินธุรกิจในไทย ต้องเตรียมทั้งข้อมูล ทั้งรายงานเป็นอย่างดี เพราะรัฐบาลตั้งเป้าจะขอยกชั้นได้รับการจัดอันดับที่ดีขึ้นกว่าเดิม สำหรับ “แป๋ว” รื่นวดี สุวรรณมงคล อธิบดีกรมบังคับคดี แม้ว่าปีที่แล้ว จะร่วมกับเจ้าหน้าที่กรมบังคับคดีทำงานกันอย่างหนัก ปรับระบบงานและกฎหมาย จนอันดับด้านกระบวนการล้มละลาย เลื่อนปรู๊ดมาอยู่ที่ 23 พอมาปีนี้ นึกว่าจะรามือ ที่ไหนได้ ยังคงเตรียมงานกันอย่างหนักหนักแค่ไหน ขอให้ดูปริมาณข้อมูลเอกสารที่เตรียมมาในกระเป๋าเดินทางขนาดกลาง 4 ใบ ที่ลากมาเตรียมไว้ตอบคำถามเรียกว่าถามเรื่องอะไร หยิบเอกสารมาเป็นหลักฐานตอบคำถามได้หมดผู้ประเมินจากธนาคารโลกเห็นกระเป๋าแล้ว ยิ้มใหญ่บอกว่า สงสัยจะเอากระเป๋ามามากกว่าที่เจ้าหน้าที่ธนาคารโลกเอามาจากสหรัฐซะอีกฮา!!